Vier hoës weer in hof vir tenderbedrog | Maroela Media
Vier voormalige senior staatsamptenare sal Woensdag in die Palm Ridge- gespesialiseerde handelsmisdaadhof verskyn vir hul beweerde betrokkenheid by 'n tenderbedrogspul in die Gautengse departement van gesondheid. Die saak word al sedert Februarie 2007 deur die Valke ondersoek.
Sybil Ngcobo, voormalige departementshoof en rekeningkundige beampte, Mmakgosi Mosupi, voormalige hoof van inligtingskommunikasie en -tegnologie, Valdis Romaano, voormalige hoof van voorsieningskettingbestuur, en Obakeng Mookeletsi, voormalige adjunkdirekteur vir uitvoerende steun, word aangekla van korrupsie en oortreding van die Wet op Openbare Finansiële Bestuur (PFMA).
Die vier is verlede jaar Oktober op borgtog vrygelaat.
Phindi Mjonondwane, woordvoerder van die Nasionale Vervolgingsgesag (NVG)​, sê die saak is uiteengesit vir die uitslag van die vertoë wat Ngcobo by die streekkantoor van die gespesialiseerde handelsmisdaad-eenheid in Johannesburg ingedien het.
Maroela Media het vroeër berig die departement het in 2008 'n tenderproses vir 'n nuwe gesondheidsinligtingstelsel en 'n elektroniese stelsel vir menslike hulpbronne goedgekeur. Die toeken van die tender was onderworpe aan die goedkeuring van die Gautengse tesourie.
Hierdie dienste wat volgens die veranderingsbevel bygevoeg is, hou nie verband met die oorspronklike tender wat onderteken is nie. Die veranderingsbevel moes die dienste in 'n afsonderlike tender gespesifiseer het.
Ten spyte hiervan het Ngcobo, Mosupi en Romaano op 3 November die finale kontrakte met Baoki onderteken.
Nog 'n veranderingsbevel is op 26 November 2008 ingedien en Mosupi het aanbeveel dat 'n kontrak aan TLC Africa VSAT Solutions (TLC Africa) toegeken word. 'n Bevel is egter in Januarie 2009 onderteken wat Baoki toegelaat het om die diens te verskaf.
Dit word beweer dat Life Channel se direkteur, Phil Austin, vir Mosupi se familie betaal het om in Londen vakansie te gaan hou. Die reis is glo deur 3P Consulting gefasiliteer.
Payne en sy maatskappy het ook na bewering betaal vir die opknapping van Romaano se huis ter waarde van R952 358.
Lyk my die howe is n klug en mors van tyd en geld. Geen uitspraak is bindend nie. Sake word verwys na elke denkbare hof en op die ou end gebeur daar eintlik niks met die skuldiges, tensy jy nie deel is van die elite nie
Sjoe maar Valke is fluks!!!!Alles word in slowmotion ondersoek as dit by die people kom!!!!!!
Dit is hoekom ek alle Staatstenders wat ontvang word in my "inbox" net eenvoudig "Spam".
Die Vinnige Valke is sedert 2007 al aan die ondersoek besig. Sjoe, dit klink na deuglike werk. En hierdie beskuldigdes het rustig voortgegaan.